Patvirtinta VšĮ Sedos PSPC

Vyr. gydytojos 2018 03 01 įsakymu Nr.14-V

**NEMOKAMŲ GYDYMO PASLAUGŲ TEIKIMO TVARKA VšĮ SEDOS PSPC**

VšĮ Sedos sveikatos priežiūros centre teikiamos **nemokamos asmens sveikatos priežiūros paslaugos:**

1. Būtinoji medicinos pagalba. (Būtinosios medicinos pagalbos, t.y. ligų ir patologinių būklių, kurioms esant medicinos pagalba teikiama nemokamai, sąrašas patvirtintas Lietuvos Respublikos Sveikatos apsaugos ministro 2004-04-08 įsakymu Nr. V-208 “Dėl būtinosios medicinos pagalbos ir būtinosios medicinos pagalbos paslaugų teikimo tvarkos bei masto patvirtinimo“ ir jo pakeitimais ir papildymais.)

2. Apdraustiems privalomuoju sveikatos draudimu pagal sutartyje su teritorine ligonių kasa numatytas paslaugų apimtis:

2.1.Pirminės ambulatorinės asmens sveikatos priežiūros paslaugos, prisirašiusiems prie Sedos PSPC:

- Šeimos gydytojo, vidaus ligų gydytojo, vaikų ligų gydytojo ( ir komandos: gydytojo chirurgo, akušerio ginekologo), bendrosios praktikos slaugytojo, akušerio.

- Odontologinės priežiūros (pagalbos) ir/ar burnos priežiūros paslaugos: bendrosios praktikos gydytojo odontologo, gydytojo odontologo padėjėjo.

- Elektrokardiogramų užrašymas.

3. Pacientams, apdraustiems privalomuoju sveikatos draudimu, pagal šeimos gydytojo medicinos normą, paskyrus šeimos gydytojui, nemokamai atliekami šie laboratoriniai tyrimai: bendras klinikinis kraujo, šlapimo tyrimas, gliukozės kiekio nustatymas kraujyje, gliukozės tolerancijos testo atlikimas, kalio, natrio, urea, kreatinino, bendro cholesterolio kiekio kraujyje nustatymas, kraujo tyrimas atliekamas prieš planinę operaciją.

4. Nemokamos odontologijos paslaugos teikiamos:

4.1.Vaikams ir vyresniems asmenims, besimokantiems dieninėse bendrojo lavinimo mokyklose.

4.2.Besimokantiesiems profesinių mokyklų dieniniuose skyriuose, bet ne ilgiau iki jiems sukanka 24 m.

4.3.Socialiai remtiniems asmenims, kai jie pateikia gyvenamosios vietos savivaldybės socialinės paramos skyriaus atitinkamą pažymą.

5. Privalomojo sveikatos draudimo fondo finansuojamos prevencinės programos.

**Nemokamos sveikatos priežiūros paslaugos teikiamos gyventojams prisirašiusiems**

**prie įstaigos ir pateikusiems šiuos dokumentus:**

- Asmens pasą, (tapatybės kortelę arba gimimo liudijimą asmenims iki 16 metų amžiaus).

- Pensininko pažymėjimą.

- Neįgalumo pažymėjimą.

- Galiojantį darbo biržos pažymėjimą.

**Privalomojo sveikatos draudimo fondo finansuojamos prevencinės programos**

- **„Atrankinė patikros dėl gimdos kaklelio patologijos programa**“. Skirta 25-60 metų moterims ne dažniau kaip vieną kartą per trejus metus.

- **„Atrankinė mamografinės patikros dėl krūties vėžio programa“.** Kiekviena moteris nuo 50 iki 69 metų kas dveji metai gali nemokamai pasitikrinti dėl krūties vėžio ar ikivėžinių pakitimų.

- **„Priešinės liaukos vėžio ankstyvosios diagnostikos programa“.** Dėl šios ligos nemokamai kas dveji metai tikrinami 50-75 metų vyrai bei vyrai nuo 45 metų, kurių tėvai ar broliai sirgo priešinės liaukos (prostatos) vėžiu.

- **„Asmenų, priskirtų širdies ir kraujagyslių ligų didelės rizikos grupei, atrankos ir prevencijos priemonių programa“.** Paslauga teikiama vyrams nuo 40 iki 55 metų, moterims nuo 50 iki 65 metų ne dažniau kaip vieną kartą per metus.

- **„Vaikų dantų dengimo silantinėmis medžiagomis programa“.** Rekomenduojama 6-13 metų amžiaus vaikams, paslaugas teikia gydytojai odontologai ir burnos higienistai.

- **„Storosios žarnos vėžio ankstyvosios diagnostikos programa".** Skirta asmenims nuo 50 - 75 metų, ne dažniaukaip vieną kartą per dvejus metus.

# **VIEŠOSIOS ĮSTAIGOS SEDOS PIRMINĖS SVEIKATOS PRIEŽIŪROS CENTRO VYRIAUSIASIS GYDYTOJAS**

**ĮSAKYMAS**

DĖL NEMOKAMŲ GYDYMO PASLAUGŲ TEIKIMO VšĮ SEDOS PSPC

**2018 m. kovo mėn. d. Nr. 14-V**

T v i r t i n u : VšĮ Sedos PSPC nemokamų gydymo paslaugų teikimo tvarką.

Vyr. gydytoja Vilmantė Stankevičienė